**Faglig udvikling i praksis – engelsk**

Undervisningsministeriet afholder kursus af en dags varighed i Faglig udvikling i praksis (FIP) i engelsk på stx og hf

* FIP1819-25a 23. januar 2019 Rysensteen Gymnasium

**Formål og indhold**

På dette FIP-kursus er der fokus på tre aspekter af de nye læreplaner i engelsk, der trådte i kraft august 2017: overgangen til det digitale skriftlige prøveformat på STX, digitale kompetencer og digital dannelse i engelsk og udviklingen af eksamensspørgsmål til mundtlig eksamen.

På kurserne diskuterer fagkonsulenten i engelsk væsentlige nye elementer i faget og de nye prøveformater

Detaljeret program fremgår af bilag 1.

**Før kurset:**

* **Fra hver deltagende skole medbringes 1-2 tekster (skrevet tekst, foto, lydfil, videofil), som deltagerne har planlagt at bruge i et igangværende eller kommende emne. Teksten indgår i workshoppen om udarbejdelse af ’nye’ opgaver i sprog og grammatik. De udarbejdede opgaver deles efterfølgende med kursusdeltagerne.**
* **Fra hver deltagende skole udarbejdes et forslag til en eksamenstekst i den rigtige længde til enten STX A eller STX B – inkl. forslag til instruks.**

**Tekstforslagene medbringes i 5 kopier samt digitalt og indgår i workshoppen om den mundtlige prøve.**

**Det er endvidere en fordel at kursusdeltagerne downloader og orienterer sig i de følgende dokumenter før kurset:**

* Engelsk B, Vejledende opgavesæt 1 og 2, Engelsk A Vejledende opgavesæt , Engelsk B Lærerens Hæfte 2018 og Engelsk A Lærerens Hæfte 2018, som findes på <https://materialeplatform.emu.dk/eksamensopgaver/gym/stx/2018.html>

**Materiale**

Alt materiale fra kurset vil blive delt i en fælles mappe i Google Drev, som kan tilgås [**her**](https://drive.google.com/drive/folders/1RXv-TeDlzQA5yLTok2Zl_Q5Z8M9hvygE?usp=sharing):

Det er også i denne mappe, at deltagerne uploader det materiale, der udarbejdes på kurset.

Jeg glæder mig til at se jer på kurserne.

Med venlig hilsen

Line Flintholm, fagkonsulent i engelsk

Undervisningsministeriet

Styrelsen for Undervisning og Kvalitet

Gymnasiekontoret

Direkte tlf: +45 33 92 53 83

e-mail: Line.Flintholm@stukuvm.dk

**Bilag 1: Program for** FIP1819-25a 23. januar 2019 Rysensteen Gymnasium

## *Programmet er foreløbigt og ændringer kan forekomme.*

|  |  |
| --- | --- |
| 09.30 – 10.00 | **Ankomst (kaffe og morgenbrød)** |
| 10.00 – 10.45 | **Nyt fra fagkonsulenten**  Oplæg, spørgsmål og diskussion  *v. fagkonsulent Line Flintholm* |
| 10.45-12.15 | **Digitale dannelse og digitale kompetencer**  Oplæg  I oplægget indkredser Johanne Katrine Larsen begrebet digital dannelse og præsenterer ideer til, hvordan brugen af digitale medier kan bidrage til sproglig læring og give mulighed for at arbejde kreativt og innovativt i engelsk.  *v. Johanne Katrine Larsen, Rysensteen Gymnasium*. |
| 12.15 – 13.00 | *Frokost* |
| 13.00 – 14.45 | **Fra ’gammel til ’ny’**  Oplæg og workshop  Med afsæt i de nye eksamensopgaver til STX A og STX B præsenterer Anna Holm Grønlund i oplægget konkrete eksempler på, hvordan man kan arbejde med de nye eksamensopgavers opgavetyper i den daglige undervisning.  I den efterfølgende workshop udarbejder deltagerne selv ’nye’ opgaver til tekst(er) fra egen undervisning  *v. Anna Holm Grønlund, Nyborg Gymnasium, medlem af STX B opgavekommissionen* |
| 14.45-15.00 | **Kaffepause** |
| 15.00 – 15.45 | **Mundtlige eksamensspørgsmål**  Oplæg og workshop  Medbring én – hjemtag en stak  Fra hver deltagende skole udarbejdes et forslag til en eksamenstekst – inkl. forslag til instruks  Tekstforslagene medbringes i 5 kopier samt digitalt og indgår i workshoppen om den mundtlige prøve  *v. fagkonsulent Line Flintholm* |
| 15.45 – 16.00 | **Opsamling og perspektiver**  + evalueringsskema fra GL-E  *v. fagkonsulent Line Flintholm* |